**Mathias Oyewusi**| Asmeniniai duomenys |
| --- |
| **Pilnas vardas** | Kehinde Mathias Oyewusi  Mathias Kehinde Oyewusi |
| Gimimo data | 1999 m. vasario 2 d. (25 metai) |
| Gimimo vieta | Nigerija |
| Ūgis | 184 cm |
| Klubai |
| Dabar žaidžia | Valenciennes FC |
| **Numeris** | 90 |
| **Pozicija** | saugas, puolėjas |
| Profesionalūs klubai\* |
| 2018  2019–2020  2020–2022  2020–2021  2022–2023  2023– | NK Ankaran  ND Bilje  FC Postojna → ND Gorica (skol.) Žalgiris  Valenciennes FC | 04 00(3)28 0(16)00 00(0)28 00(3)53 0(28)010 00(0) |
| \* Skaičiuojama tik pasirodymai ir įvarčiai vietinėje lygoje Duomenys 2024 m. kovo 21 d.. |

**Kechindė Matijus Ojevusis** (*Mathias Oyewusi, Kehinde Mathias Oyewusi, Mathias Kehinde Oyewusi*; g. 1999 m. vasario 2 d.) – futbolininkas iš Nigerijos, rungtyniaujantis puolėjo arba saugo pozicijoje. Atstovavo Vilniaus „Žalgiriui".

Karjera
-------

Futbolininko karjerą pradėjo Nigerijoje „Flying Sport" akademijoje. 

Bandė laimę Italijos klubų peržiūrose, o profesionalo karjerą pradėjo Slovėnijoje.

Du sezonus futbolininkas žaidė „Ankaran", „Bilje" klubuose, kurie žaidė Slovėnijos Antroje lygoje (antra pakopa). Antroje lygoje per 32 rungtynes pelnė 19 įvarčių ir atliko 6 rezultatyvius perdavimus.

Trečios Slovėnijos lygos klubas „Postojna", su kuriuo sudarė sutartį žaidėjas, jį skolino ND Gorica klubui.

2020–2021 m. sezone rungtyniavo Nova Goricos „Gorica" klube. Pirmoje lygoje per 28 rungtynes pasižymėjo 3 įvarčiais ir rezultatyviu perdavimu.

### FK Žalgiris

Atvyko į Lietuvą. Treniravosi su FK Žalgiris nuo 2021 m. rudens. 2021 m. rugsėjo 9 d. FK Žalgiris pranešė apie naujoką.

Dėl teisinių ginčų su buvusiu klubu Slovėnijoje (FC Postojna) žaidėjas negalėjo sudarinėti sutarčių ir žaisti oficialių rungtynių.

2022 m. vasario mėn. tapo Vilniaus „Žalgirio" klubo pilnateisiu nariu. 2022 m. vasario 2 d. – per savo 23-iąjį gimtadienį – oficialiai įregistruotas klube 2022 metų sezonui.

Debiutavo A lygoje 2022 m. kovo 4 d. rungtynėse prieš „Jonavos" klubą.

2022 m. liepos 27 d. pasižymėjo pelnydamas įvartį EUFA čempionų lygos atrankos rungtynėse prieš Malmo FF. Po jo pelnyto įvarčio rezultatas tapo 1:0. Rungtynės Švedijoje baigėsi rezultau 2-0. Bendras dviejų rungtynių rezultatas buvo 3-0, o FK Žalgiris pateko į kitą etapą.

2022 m. rugpjūčio 29 d. pasižymėjo pelnydamas įvartį rungtynėse prieš FC Hegelmann. Žalgiriečiai nugalėjo varžovus rezultatu 4:1.

2022 m. spalio 27 d. išvykoje, rungtynėse Šveicarijoje, tarp FC Basel ir FK Žalgiris rezultatas buvo lygus 2:2. Šveicarai pirmavo rezultatu 2:0, tačiau po dviejų tikslių Mathias Oyewusi smūgių rezultatas tapo lygus, o žalgiriečiai išsaugojo galimybes pakovoti dėl vietos kitame etape.

2023 m. birželio 27 d. pelnė tris įvarčius A lygos rungtynėse prieš FK Kauno Žalgiris.

### Valenciennes FC

2023 m. lapkričio 23 d. tapo žinoma, kad futbolininkas palieka „Žalgirio" klubą ir keliasi į Prancūziją. Atstovavo Valenciennes FC, žaidusiam Ligue 2.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
| **2022** | **FK Žalgiris** | 23 | 9 |
| **2023** | **FK Žalgiris** | 30 | 19 |
|

Spalvų reikšmės:

     Ekipa žaidė A lygoje;

Laimėjimai
----------

su FK Žalgiris
* **A lygos čempionas: 2022 m.**
* **LFF taurės laimėtojas: 2022 m.**

Asmeniniai
* 2023 m. geriausias gegužės mėnesio A lygos žaidėjas.
* Išrinktas į simbolinę 2023 m. A lygos žaidėjų rinktinę.
* rezultatyviausias 2023 m. A lygos žaidėjas: 19 įvarčių.

Šaltiniai
---------

1. ↑  sportas.lt: Naujokų pristatymas (2021–09–09)
2. ↑  alyga.lt: Sutartis su M. Oyewusi (2022–02–02)
3. ↑  sportas.lt: Oficiali registracija (2022–02–02)
4. ↑  lrt.lt: Oficiali registracija (2022–02–02)
5. ↑  15min.lt Gimtadienio dovana – sutartis (2022–02–02)
6. ↑  alyga.lt: Žalgiris 6-0 Jonava
7. ↑  LF: Žalgiris 6-0 Jonava
8. ↑  sportas.lt: Žalgirio pergalė
9. ↑  sportas.lt: FK Žalgiris kuiria istoriją
10. ↑  Malmo v. Žalgiris (pagal Soccerway)
11. ↑  Hegelmann 1-4 Žalgiris alyga.lt (2022-08-28)
12. ↑  sportas.lt: rungtynių apžvalga Basel 2-2 Žalgiris
13. ↑  Basel 2-2 Žalgiris pagal Soccerway
14. ↑
15. ↑  alyga.lt naujienos: apie ojevusį
16. ↑  sportas.lt naujienos: Ojevusis keliasi į Prancūziją
17. ↑  M. OYEWUSI RUNGTYNIAUS PRANCŪZIJOJE
18. ↑  M. Oyewusi tapo geriausiu žaidėju gegužę
19. ↑  2023 m. simbolinė A lygos žaidėjų rinktinė
20. ↑  2023 m. A lygos rezultatyviausias žaidėjas

Nuorodos
--------

* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive